კრისტოფერ ნოლანი

**კრისტოფერ ნოლანი** (დ. 30 კვირკვე, 1970) — ბრიტანალ-ამერიკალი რეჟისორი, სცენარისტი დო პროდიუსერი. თიში არძაშე ჩინებული ფილმეფი რე ფსიქოლოგიური თრილერი „მემენტო“ დო „წკურუმია აიარი“, ნამუეფით დეინალჷ ჯოხონობა.

ნოლანქ ორეჟისორე კარიერა დიჭყჷ ფილმით „თხოზინი“ 1998 წანას. თისი მაჸუნჷ ფსიქოლოგიური თრილერქ „მემენტო“, მუშოთ თიქ ოსკარს ნომინაცია დეინალჷ საუჯგუშო ორიგინალური სცენარიშო. 2002-2006 წანეფს გიშართჷ კრისტოფერიშ ფილმეფქ, „ინსომნია“, „ბეტმენი: დაჭყაფური“ დო „პრესტიჟი“. ნოლანიშ უკულიანი ბლოკბასტერიშ, „წკურუმია აიარიშ“ მუშნალქ მილიარდ დოლარს გინაძინჷ დო წანაშ არძაშე მუშნალიანი სურათიქ იჸუ. 2010 წანას თიქი ხოლო ართი ფილმი გინიღჷ Warner Bros.-შო. „დაჭყაფური“ თიში მაართა დო აკა ფილმი რე, ნამუქჷთ ნომინაცია დეინალჷ ოსკარს საუჯგუშო სურათიშო, მორო ულებუო კრისტოფერ ნოლაქ ვამოხვადჷ ნომინანტ რეჟისორეფიშ ერკებულს. 2012 წანაშ 16 კვირკვეს, ნოლანიშ რეჟისორალათ, გიშართჷ ბეტმენიშ მასმა დო ნასხუნა ნორთიქ, „წკურუმია აიარი: ეულა“. თინა ხოლო რე „ფულანდიშ ადამიერიშ“ პროდიუსერი, ნამჷთ რეჟისორქ ზაკ სნაიდერქ გინიღჷ. 2014 წანას გიშართჷ თიში დიოდიო ეკონია ფილმიქ „მურიცხეფშქაშური“.

თინა შხირო მუშენს მუში ჯიმაწკჷმა, სცენარისტ ჯონათან ნოლანწკჷმა დო არტისტეფწკჷმა, კრისტიან ბეილწკჷმა დო მაიკლ კეინწკჷმა ართო. ნოლანი რე კომპანია Syncopy Films-იშ ალმარსხუაფალი ალმასქუწკჷმა, ემა თომასწკჷმა ართო. უღუ ამერიკაშ აკოართაფილი შტატეფიშ დო გოართიანაფილი ომაფეშ ჟირმანგა მენოღალობა.

## ორდოიანი რინა
კრისტოფერ ნოლანქ დებადჷ ლონდონს 1970 წანაშ 30 კვირკვეს. მუამუში ორეკლამე საქვარით დაკინებული ინგლისარი რდჷ, დიამუში ამერიკალი სტიუარდესა. თიქი ბაღანობა იღჷ ლონდონს დო ჩიკაგოს. შქვითი წანაშ ასაკის თინაქ დეინტერესჷ კინემატოგრაფიათ. თიშე გოლინა იმოქინჯალჷ ჯორჯ ლუკასიშ *[[მურიცხული ლჷმეფი IV: ახალი იმენდი|მურიცხული ლჷმეფქ]]*, ნამუეფქჷთ 1977 წანას გიშართჷ. ფილმი, ნამუქჷთ გოლინა მოქიმინჯალუნ თიში კარიერას რდჷ რიდლი სკოტიშ *[[ყამას გილმარულარი]]*.

ნოლანქ გონათაფა მიღჷ ჰაილიბერიშ კოლეჯის, ჰერთფორდშირს, ინგლისის დო უკული გურაფლენდჷ ინგლისურ ლიტერატურას ლონდონიშ ოუნივერსიტეტე კოლეჯის. პარალელურო თინა მუშენდჷ მუსხირენ კუნტამეტრაჟიან ფილმის კოლეჯიშ კინოკათაწკჷმა ართო. თიში მაართა ფილმიქ, *ტარანტელაქ* ნაძირეფქ იჸუ 1989 წანას *Image Union*-ს, PBS-იშ ოტელევიზიე გინოჩამას.  *ხირუას* დო *Doodlebug*-ს ლაჸაფენდჷ ჯერემი თეობალდი, ნამუქჷთ უკული გასახიერჷ თარი გერგეზი კრისტოფერ ნოლანიშ მაართა სრულმეტრაჟიან ფილმის, *[[თხოზინი (ფილმი)|თხოზინი]]*.

## კარიერა
### ''თხოზინი''
ნოლანქ გინიღჷ მუში მაართა სრულმეტრაჟიანი ფილმი *[[თხოზინი (ფილმი)|თხოზინი]]* 1996 წანას. ფილმი მომითხობელუანა ჭარუშე, ნამუსჷთ მერჩქვანელი რე უჩინებუ ადამიერეფიშ თხოზინი დო თოლორუა. სურათიშ ბიუჯეტი გვალო მუდგარენი $6,000-ს აკადგინადჷ.

### ''მემენტო''
ნოლანქ უკულიანი ფილმიშო სცენარი ჭარჷ მუში უკლაში ჯიმაშ, ჯონათან ნოლანიშ უგუმოქიანებუ თხობელუაშ, "Memento Mori–იშ" მეჯინათ.კრისტოფერი დუდშე სურათიშ მონრეალს გინოღალა ულამუდჷ, მორო თინა ლოს–ანჯელესით დოთირუ. თარი როლი ბრედ პიტის ოკო ულაჸაფინუდუკო, მორო ბორჯიშ უღონობაშ გეშა თიქ პროექტი დიტუ. ხოლო გინიჯინედჷ აარონ ეკჰარტი დო თომას ჯეინი, მორო ნოლანქ გინოჭყვადჷ როლი ნარკებო ჩინებული არტისტი გაი პირსი ისხუნუ.

*[[მემენტო (ფილმი)|მემენტოშ]]* პრემიერაქ იყუ ვენეციაშ კინფესტივალს 2000 წანაშ ეკენიას. თიქი დეინალჷ კრიტიკოსეფიშ მოწონა დო ნომინირაფილი რდჷ ორქოშ გლობუსის დო აკადემიაშ ჯილდოს საუჯგუშო ორიგინალური სცენარიშო.

### ''ინსომნია''
2002 წანას ნოლანქ გინიღჷ *[[ინსომნია (2002 წანაშ ფილმი)|ინსომნია]]*, 1997 წანაშ თი ჯოხონობაშ ნორვეგიული ფილმიშ ამერიკული რემეიქი. სურათი მომითხობელუანა ჟირი დეტექტივიშენ, ნამუეფით მეულა ალასკაშა ალაგიშ პოლიციაწკჷმა ართო ჸვილუაშ ორკვიებელო. ფილმის ოკათუნა: ალ პაჩინო, რობინ უილიამსი დო ჰილარი სვონკი.

### ''ბეტმენი: დაჭყაფური''
1997 წანას Warner Bros.-ქ *[[ბეტმენი დო რობინი (ფილმი)|ბეტმენი დო რობინიშ]]* გლახა ფასებაშ დო ჭიჭე მუშნალიშ გეშა გინოჭყვიდჷ ბეტმენიშ ახალი ფილმიშ გინოღალა გინოსანძღურუ ვადათ გინოდვალა. 2003 წანას ნოლანქ *[[ბლეიდი (ფილმი)|ბლეიდიშ]]* სცენარისტწკჷმა, დევიდ ს. გოიერწკჷმა ართო დარწუნჷ სტუდია, ნამდა რისკიშა ულინუდუკო დო ბეტმენიშ ახალი სურათი თაშიო თეშიო უჩინებუ რეჟისორის მიანდესუკონჷ. *[[ბეტმენი: დაჭყაფური]]* გიშართჷ 2005 წანაშ 15 მანგის დო წანაშ არძაშე მაღალმიშნალუამი ფილმეფიშ ეკერეცხის მაჩხორა აკანი დეკინჷ.  ფილმის ოკათუნა კრისტიან ბეილი (ბეტმენი), მაიკლ კეინი (ალფრედ პენივორთი), ლიამ ნისონი (რა'ს ალ გული), გერი ოლდმენი (ჯეიმზ გორდონი) დო მორგან ფრიმენი (ლუციუს ფოქსი). 

### ''პრესტიჟი''
ნოლანიშ უკულიანი პროექტი რდჷ *[[პრესტიჟი (ფილმი)|პრესტიჟი]]*, დორსხუაფილი კრისტოფერ პრიესტიშ ათე ჯოხონობაშ რომანს. Newmarket Films-ქ წინგიშ ადაპტაციაშ ნება დიო ხოლო 2001 წანას იჸიდჷ. თიქი სცენარიშ ჭარუას დოხვარა თხუ მუში ჯიმას, ჯონათანს. 2005 წანას, *[[ბეტმენი: დაჭყაფური]]შ* უკული ნოლანქ გაახლჷ პროექტი, კრისტიან ბეილწკჷმა დო ჰიუ ჯეკმენწკჷმა მორაგადაფათ. ჯიმალეფქ სცენარს მუშობა 2006 წანაშ 13 ღურთუთას დარსულჷ, სუმ დღაშა ფილმიშ გინოღალეფქ დიჭყჷ. ფილმის ოკათუნა: კრისტიან ბეილი, მაიკლ კეინი ჰიუ ჯეკმენი, სკარლეტ იოჰანსონი დო დევიდ ბოუი. 

### ''წკურუმია აიარი''
მინი|250px|წკურუმია აიარიშ არტისტეფი დო მიშაქიმინჯალაშ ბუნა ფილმიშ ევროპულ პრემიერას
*პრესტიჟიშ* გიშულაშე მუსხირენ თუთაშა ნოლანქ გაცხადჷ, ნამდა თინაქ დართჷ *[[ბეტმენი: დაჭყაფური]]-შ* გაგინძორებაშ გინოღალას. 2006 წანაშ კვიკვეს, ფილმის გიადუ, მუჭოთ *[[წკურუმია აიარი (ფილმი)|წკურუმია აიარი]]*, ხოლო ჯოკერიშ როლს დანტკიცესჷ ჰით ლეჯერი.

### ''დაჭყაფური'' დო ''წკურუმია აიარიშ'' დათებუ
*წკურუმია აიარიშ* გიშულაშ უკული Warner Bros.-ქ ნოლანწკჷმა დოდჷ კონტრაქტი თიში უკულიანი პროექტის, *[[დაჭყაფური (ფილმი)|დაჭყაფური]]*. მინი წყუშ მეჯინათ მორაგადაფა Warner Bros. Pictures-ს დო ნოლანიშ შქას გითოლწონუანდჷ თისი, ნამდა დაჭყაფურიშ უკული ნოლანი დიჭყანდჷ მუშობას მილიარდიანი მიშმალუშ მაღვენჯი წკურუმია აიარიშ გაგინძორებაშ გეშა.
 მელახიშ დაჭყაფურს ფილმის ლეონარდო დიკაპრიოქ ქაკათჷ.

თარი როლეფიშ ორსულებერო დანტკიცეს მარიონ კოტიარი, სილიან მერფი, ელენ პეიჯი, ჯოზეფ გორდონ-ლევიტი, მაიკლ კეინი, კენ ვატანაბე დო ტომ ჰარდი. 

2012 წანას ნოლანქ გინიღჷ ბეტმენიშ ტრილოგიაშ დათებუ, — „*[[წკურუმია აიარი: ეულა]]*“. კრისტოფერიშ დო გოიერიშ დორსხუაფილი ისტორიაშ მეჯინათ სცენარი ჭარჷ ჯონათან ნოლანქ დო მუქი კრისტოფერქ. ფილმიქ კინოთეატრეფს 2012 წანაშ 20 კვირკვეს გიშართჷ დო კრიტიკოსეფიშ მოწონება დეინალჷ.

### ''მურიცხეფშქაშური'' დო საწმოხონო პროექტეფი
2013 წანაშ ღურთუთას ჩინებულქ იჸუ, ნამდა ნოლანი გინიღანდჷ ომეცნიერე-ფანტასტიკურ „*[[მურიცხეფშქაშური|მურიცხეფშქაშურს]]*“. სცენარიშ მაართა ვერსია ჯონათან ნოელქ ჭარჷ, რეჟისორო სტივენ სპილბერგიქ ირაგადჷ. როლეფს დენტკიცესჷ: მეთიუ მაკ-კონეჰი, ენ ჰეთეუეი, ჯესიკა ჩესტეინი, ბილ ირვინი დო ელენ ბიურსტინი. კრისტოფერქ მაართათ იმუშუ ოპერატორ ჰოიტე ვან ჰოიტემაწკჷმა. მუსიკა ფილმიშო ჭარჷ ჰანს ციმერქ. სურათიქ 2014 წანაშ 5 გერგობათუთას გიშართჷ დო კრიტიკოსეფიშ კითიშ მოღირიკუა დეინალჷ. „*მურიცხეფშქაშურიქ*“ წუმოძინელქ იჸუ ფინანსურო, — თიში ათეჟამო მიშნალი $670 მილიონს ოძინუ.

ნოლანი დო ემა თომასი ემარსულებერი პროდიუსერეფი რენა ფილმიში „*[[ბეტმენი სუპერმენიშ აწმარენჯო: სამართალიანობაშ ბადება]]*“, ნამუქჷთ 2016 წანას გიშართჷ ზაკ სნაიდერიშ რეჟისორალათ.

## პიჯური რინა
thumb|210px|ემა თომასი დო კრისტოფერ ნოლანი WonderCon-ს (2010)
კრისტოფერ ნოლანი გურგინელი რე ემა თომასიწკჷმა, ნამჷთ თიქი ლონდონიშ ოუნივერსიტეტე კოლეჯის გურაფას გეჩინებაფუ. ჭკობაქ 1997 წანას იგურგინჷ დო ლოს ანჯელესის სქუალეფწკჷმა, ფლორაწკჷმა, ოლივერწკჷმა, რორიწკჷმა დო მაგნუსწკჷმა ართო ოხორანს. 

კრისტოფერი რე მეკვარჩხანე დო დალტონიკი, ნამჷსთ ვეგშაგორე ართიანშე ჭითა დო წვანე.

## შხირი ალმახანდეფი
### არტისტეფი

### ბუნა



## ფილმოგრაფია

### ხანტურული ფილმეფი

### კუნტამეტრაჟიანი ფილმეფი

## ჯილდოეფი დო ნომინაციეფი

## პუბლიკაციეფი
;სტატიები
* ქარიზმა თიჯგურა ორთული რე მუჭოთ გრავიტაცია, კრისტოფერ ნოლანი, *[[Newsweek]]*, 2008-01-26

## ძირით ხოლო
* Syncopy Films

## სქოლიო

კატეგორია:ამერიკალი კინორეჟისორეფი
კატეგორია:ამერიკალი კინოპროდიუსერეფი
კატეგორია:ინგლისარი კინორეჟისორეფი
კატეგორია:დუნაბადი 1970